Igas mõttekojas on talgujuht ja kojavanem. Kojavanem on kohalik inimene, kes aitab korraldusliku poole pealt ja valib mõttekoja teemad. Talgujuht on aga see inimene, kes juhib kohapealseid mõttetalguid ja juhendab, kuidas avatud ruumi meetodil mõelda ning kuidas vestlusringi korraldada. Vestlusringi võib algatada iga mõttekotta registreerunu, püstitades ühel teemal küsimuse "Kuidas". Näiteks kui mõttekoja üks teema on maaelu, püstitab vestlusringi algataja küsimuse "Kuidas kasutada maaelutoetusi targalt ja mõistlikult? Kõik need inimesed, kes sellele küsimusele soovivad lahendust leida kogunevad vestlusringi, kas siis eraldudes oma tiimist või lausa terve tiimiga. Täpsemat infot formaadi kohta leiad ka mõttekoja ühesehituse lehelt.